Því miður er svarið við þessari spurningu ekki einfalt , því að ekki hefur tekist að ákvarða aldur alheimsins með fullri vissu . Þó má segja að allt bendi til að hann sé á bilinu 10 - 20 milljarðar ára , það er tvisvar til fjórum sinnum meiri en aldur sólkerfis okkar . Hér á eftir er fjallað nánar um hvernig aldur alheimsins er áætlaður og hvað veldur óvissu við þá útreikinga . Til að ákvarða aldur alheimsins notum við okkur meðal annars að hann er að þenjast út , en það er staðreynd sem er almennt viðurkennd meðal vísindamanna nú á dögum . Það var bandaríski stjörnufræðingurinn Edwin Hubble sem komst að þessari niðurstöðu fyrstur manna á þriðja áratug tuttugustu aldar . Hann veitti því athygli við athuganir á fjarlægum vetrarbrautum að ljósið frá þeim bar merki þess að þær væru að fjarlægjast jörðina . Í ljós kom að þeim mun fjarlægari sem vetrarbrautirnar eru , þeim mun hraðar fjarlægjast þær okkur . Að þessu komst Hubble meðal annars með því að athuga rauðvik ljóssins frá vetrarbrautunum ; sjá nánar um rauðvik í svari Árdísar Elíasdóttur og fleiri um Doppler-hrif . Í ljós kom að samband er milli fjarlægðar vetrarbrauta frá jörðu og hraða þeirra burt frá jörð . Fyrir vetrarbrautir sem eru ekki of langt í burtu má lýsa þessu sambandi með jöfnu , sem kölluð hefur verið lögmál Hubbles : v = H0 d , þar sem v táknar hraða vetrarbrautar í átt frá jörðu , d er fjarlægð hennar frá jörðu og H0 er svokallaður Hubbles-fasti . Stjarnvísindamönnum er tamt að reikna hraða í kílómetrum á sekúndu og fjarlægðir í einingu sem kallas parsec ( pc ) og er 3.09 * 1013 km . Hubbles-fastinn H0 táknar hraða eða hraðabreytingu pr. vegalengd og eðlileg eining í mælingum á honum er til dæmis ( km / s ) / Mpc eða km / s / Mpc þar sem Mpc ( megaparsek ) er milljón pc . Eins og aðrir fastar er Hubbles-fastinn ákveðin tala sem þarf að finna með mælingum . Svo sem títt er í vísindum er niðurstaðan háð því hvernig er mælt . Fengist hafa gildi á Hubbles-fastann allt frá 40 km / s / Mpc til 100 km / s / Mpc , eftir því hvaða aðferðir hafa verið notaðar . Vegna þess hve Hubbles-fastinn er mikilvæg stærð í stjörnufræði er stöðugt verið að reyna að finna nákvæmt gildi hans og hafa nýlegar mælingar Hubble-geimsjónaukans gefið þá niðurstöðu að gildið sé um 75 km / s / Mpc ( Kaufmann 1998 ) en aðrir hallast að ívið lægra gildi ( Einar H. Guðmundsson 1996 ) . Óvissan í mælingum er talsverð þannig að enn er alllangt í land að fundið verði nákvæmt gildi á fastanum . Við getum notað Hubbles-lögmálið til að áætla aldur alheimsins . Við ímyndum okkur að við fylgjumst með tveimur vetrarbrautum . Fjarlægðin milli þeirra er d og þær fjarlægjast hvor aðra með hraðanum v . Við vitum að efnið í þessum vetrarbrautum var upphaflega saman komið því sem næst í einum punkti en viljum vita hvenær það var , það er við viljum finna tímann T 0 sem það tók vetrarbrautirnar að fjarlægjast hvor aðra . ( Hér er fjallað nánar um uppruna alheims og Miklahvell ) . Nú er nokkuð auðséð að tíminn T 0 fæst með því að deila í fjarlægðina milli vetrarbrautanna , d , með hraðanum sem þær fjarlægjast hvor aðra , v . Þetta er hliðstætt við bíl sem hefur ekið 400 kílómetra á 100 kílómetra hraða á klukkustund . Tíminn sem það tekur er 400 km / ( 100 km/klst ) = 4 klst . Tímann sem hreyfing vetrarbrautanna hefur tekið má tákna með eftirfarandi jöfnu : Við notum nú lögmál Hubbles , v = H0 d , og setjum inn fyrir hraðann v í jöfnu 1 : Við sáum að d , fjarlægðin milli vetrarbrauta , styttist út úr jöfnunni , sem þýðir að tíminn T 0 er sá sami fyrir allar vetrarbrautir . Niðurstaðan er að T 0 fæst með því að deila Hubbles-fastanum í töluna 1 . Fyrst þarf reyndar að breyta Mpc í kílómetra og einnig þarf að athuga að T 0 er tími í sekúndum . Þá fæst að lokum : Við notuðum hér gildið H0 = 75 km / s / Mpc . Ef við hefðum til dæmis notað 70 km / s / Mpc eins og sumir vilja gera hefðum við fengið aldurinn 14 milljarðar ára . Þegar óvissan í þessum mælingum er metin má segja að athuganir á útþenslu , byggðar á lögmáli Hubbles , leiði til þess að aldurinn sé líklega á bilinu 11 – 16 milljarðar ára . Við þessa útreikninga þarf að gefa sér að útþensla alheimsins hafi frá upphafi verið með jöfnum hraða . Þegar betur er að gáð kemur í ljós að þensluhraðinn er háður þéttleika efnis og orku í alheimi , sem og gildinu á svokölluðum heimsfasta ( cosmological constant ) . Þrátt fyrir það bendir margt til þess að jafna 3 hér á undan sé ekki slæm nálgun fyrir aldur alheimsins . Menn hafa nokkrar fleiri leiðir til að nálgast spurninguna um aldur alheimsins . Til dæmis má athuga hvað elstu sólstjörnur eru gamlar . Menn hafa þannig fundið stjörnur sem eru allt að 13 ármilljarða gamlar . Þegar á allt er litið er niðurstaðan sú að aldur alheimsins sé 10 - 20 milljarðar . Einar H. Guðmundsson , " Heimsmynd stjarnvísindanna : Sannleikur eða skáldskapur ? " , hjá Andra S. Björnssyni o.fl. , Er vit í vísindum ? Reykjavík : Háskólaútgáfan , 1996 , bls. 39 - 68 . Reykjavík : Hið íslenska bókmenntafélag , 1998 .